**Előterjesztés**

**A szenátus**

**2023. június 22-i ülésére**

**... napirend**

**Tárgy: Javaslat a Foglalkoztatási Követelményrendszerről szóló szabályzat (PTE SZMSZ 4. számú melléklet) módosítására**

**Előterjesztő:** Dr. Miseta Attila rektor

**Megtárgyalta (bizottsági állásfoglalások)** száma:

**Vélemény:**

**Megjegyzés:**

**Szabályzat elfogadás/módosítás esetén a Kancellária Jogi Főosztálya általi jogi ellenőrzés megtörtént-e:**

Igen/Nem

**Az előterjesztés kapcsolódik-e Universitas Quinqueeclesiensis Alapítvány Kuratóriumi előterjesztéshez:**

Igen/Nem

**Előterjesztés a Szenátus 2023. június 22-i ülésére**

**Javaslat a Foglalkoztatási Követelményrendszerről szóló szabályzat (PTE SZMSZ 4. számú melléklet) módosítására**

**Tisztelt Szenátus!**

I.

2023. március 30-i Szenátus támogatta két új önálló szervezet, a Megújuló Energiák Nemzeti Laboratórium, valamint a Transzlációs Idegtudományi Nemzeti Laboratórium létrehozását.

A Foglalkoztatási Követelményrendszerről szóló szabályzat (Fkr.) 79. §-ában foglaltak szerint nyilvános pályázati kiírás nélkül foglalkoztatható a korábban már létrehozott két Laboratórium (Humán Reprodukciós Nemzeti Laboratórium, Virológiai Nemzeti Laboratórium) vezetője. A Laboratóriumokra vonatkozó rendelkezések egységesítése érdekében szükséges az Fkr. 79. § (2) bekezdésének kiegészítése.

II.

Az Fkr. 101. § (1) bekezdése szerint magántanári cím annak a személynek adományozható, aki megfelel a szabályzatban az egyetemi tanárral szemben támasztott feltéteknek. Az Fkr. egyetemi tanárral szemben támasztott feltételei azonban a magántanári címadományozás esetén szigorú feltételnek minősülnek, így a 48. §-ban rögzített feltételek közül megjelöltük azokat, melyeket a címadományozás esetén figyelembe kell venni.

Kérem a tisztelt Szenátust, hogy az előterjesztést szíveskedjen elfogadni.

**Határozati Javaslat:**

A PÉCSI TUDOMÁNYEGYETEM SZENÁTUSÁNAK …/2023. (06.22.) SZÁMÚ HATÁROZATA:

**A Szenátus a Foglalkoztatási Követelményrendszerről szóló szabályzat (PTE SZMSZ 4. számú melléklet) módosítását elfogadta.**

Pécs, 2023. május 24.

|  |  |
| --- | --- |
|  | Dr. Miseta Attila |
|  | rektor |

**Javaslat a Foglalkoztatási Követelményrendszerről szóló szabályzat módosítására**

*1) A szabályzat 79. § (2) bekezdése az alábbiak szerint módosul:*

**79. §** (1) A 76-77. §-ban meghatározott munkakörben a munkavállaló nyilvános pályázati eljárás alapján foglalkoztatható.

(2) Az (1) bekezdéstől eltérően nyilvános pályázati eljárás nélkül is foglalkoztatható a munkavállaló a 77. § b), d), valamint p-q), ***y-z)*** pontjában meghatározott vezetői munkakörben, valamint a Klinikai Központ betegellátó egységen kívüli, a kar oktatási-kutatási szervezeti egységen kívüli, szervezeti és működési szabályzatban meghatározott szervezeti egységének vezetője.

*2) A szabályzat 101. §-a az alábbiak szerint módosul:*

**Magántanári cím adományozása**

**101. §** (1) A Szenátus az Egyetemmel munkaviszonyban nem álló habilitált személynek magántanári címet adományozhat, ha megfelel a szabályzat~~ban az egyetemi tanárral szemben~~ ***48. § (1) bekezdés a), e), h)-k) pontjaiban foglalt*** ~~támasztott~~ feltételeknek.

(2) A magántanár jogosult előadás hirdetésére.

(3) A magántanári cím adományozására a dékán tesz javaslatot a kari tanács véleményének kikérését követően.

(4) A magántanári címről az Egyetem oklevelet állít ki és anyakönyvet vezet.

*3) A szabályzat az alábbi záradékkal egészül ki:*

***Jelen szabályzat módosítását a Szenátus …/2023 (06.22) számú határozatával fogadta el. A módosítás a Szenátus általi elfogadás napján lép hatályba.***